**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előterjesztés**

a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okiratának módosítására

Martfű Város Önkormányzata Képviselő-testületének

2018. április 26-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Martfűi Városfejlesztési és Ingatlankezelői Szolgáltató Önkormányzati Nonprofit Kft alapító okirata szerint a Felügyelő Bizottság tagjait öt év meghatározott időre választotta meg a Képviselő-testület, mely időtartam 2017. november 29. napján lejárt.

A Felügyelő Bizottság tagjainak újabb öt évre történő megválasztása érdekében a Kft. alapító okiratát módosítani szükséges.

A Felügyelő Bizottság személyi összetételére változatlan formában teszek javaslatot.

Kérem a Tisztelt Képviselő-testületet, hogy a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okirat módosítását és az egységes szerkezetbe foglalt alapító okiratot az előterjesztés melléklete szerint hagyja jóvá.

Kérem továbbá, hogy a 2017. november 29. napja és 2018. április 25. napja között meghozott Felügyelő Bizottsági döntéseket, intézkedéseket a Képviselő-testület utólagosan hagyja jóvá.

Martfű, 2018. április 18.

Dr. Papp Antal

polgármester

Határozati javaslat:

…./2018.(IV.26.) határozat

A Martfűi Városfejlesztési és Ingatlankezelői Szolgáltató Önkormányzati Nonprofit Kft alapító okiratának módosításáról, az egységes szerkezetbe foglalt alapító okirat jóváhagyásáról

Martfű Város Önkormányzatának Képviselő-testülete megtárgyalta a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okiratának módosításáról szóló előterjesztést, és az alábbi döntést hozta:

1. A Képviselő-testület a Társaság Felügyelő Bizottságának Elnökévé 2018. április 26. napjától 2023. április 25. napjáig tartó határozott időtartamra **dr. Urbán-Szabó Béla** születési nevén: Urbán-Szabó Béla(született: Tiszaföldvár, 1958. szeptember 10, anyja neve: Blaskó Ilona) 5435 Martfű, Munkácsy út 85. fszt. 1. szám alatti lakost, míg a Felügyelő Bizottság Tagjává 2018. április 26. napjától 2023. április 25. napjáig tartó határozott időtartamra **Kontra Lajos** születési nevén: Kontra Lajos(született: Szolnok, 1963. június 10, anyja neve: Varga Klára) 5435 Martfű, Simon Ferenc út 7. III/10. szám alatti lakost, valamint **Vass Éva** születési nevén: Vass Éva(született: Tiszaföldvár, 1953. július 03-án, anyja neve: Molnár Rozália) 5435 Martfű, Bata utca 2/a. szám alatti lakost megválasztotta.

2. A Képviselő-testület a Társaság Alapító okiratának módosítását és az egységes szerkezetbe foglalt alapító okiratát a határozat melléklete szerint jóváhagyta.

3. A Képviselő-testület a Társaság Felügyelő Bizottságának 2017. november 29. napja és 2018. április 25. napja között meghozott határozatait, döntéseit, intézkedéseit utólagosan jóváhagyja, azokat megerősíti.

Az alapító okirat módosítását a bírósági nyilvántartásban át kell vezetni.

Felelős: Dr Papp Antal polgármester

Határidő: 2018. május 30.